stanford-oval/wikipedia huggingface dataset:
Astrud Gilberto

| Astrud Gilberto |
| --- | --- |
 Gilberto esiintymässä Amsterdamissa vuonna 1966.
Henkilötiedot
Syntynyt: 29. maaliskuuta 1940 Salvador, Bahia, Brasilia
Kuollut: 5. kesäkuuta 2023 (83 vuotta) Philadelphia, Pennsylvania, Yhdysvallat
Ammatti:  laulaja, lauluntekijä, taidemaalari
Puoliso:  João Gilberto (vih. 1959; ero 1960-luku)
Lapset:  João Marcelo Gilberto
Muusikko
Laulukielet:  portugali, englanti
Aktiivisena:  1963–2023
Tyylilajit:  bossa nova, latin jazz, brasilialainen jazz
Levy-yhtiöt:  Verve (1963–1970) CTI (1971) Perception (1972) Audio Fidelity (1977) Denon (1982) PolyGram (1987) Pony Canyon (1996–1997) Magya Productions (2002) Universal (2006)
Aiheesta muualla
Kotisivut
  [ Muokkaa Wikidatassa ] [ ohje ]  
Astrud Gilberto (s. Astrud Evangelina Weinert; 29. maaliskuuta 1940 Salvador, Bahia, Brasilia – 5. kesäkuuta 2023 Philadelphia, Pennsylvania, Yhdysvallat) oli brasilialainen bossa nova- ja sambalaulaja. Gilberto tuli kuuluisaksi laulaessaan Stan Getzin, silloisen miehensä João Gilberton ja Antônio Carlos Jobimin kanssa kappaleen ”The Girl from Ipanema” vuonna 1963. Gilberton laulajanura käynnistyi, kun hänen englannin kieltä osaamaton miehensä João tarvitsi portugalinkielisen ”Garota de Ipanema” -kappaleen englanninkieliselle versiolle esittäjän. Astrud osasi englantia ja mies laittoi hänet laulamaan siitä tehdyn englanninkielisen version ”The Girl from Ipanema”. Astrud ei ollut laulanut ammattimaisesti saadessaan mieheltään tehtävän.
Elämä

Gilberto syntyi brasilialaiselle äidille ja saksalaiselle isälle Bahian osavaltiossa Brasiliassa. Perhe muutti kuitenkin varhain Rio de Janeiroon, jossa hän varttui. Vuonna 1959 hän avioitui João Gilberton kanssa. Pari muutti Yhdysvaltoihin 1963 ja erosi myöhemmin 1960-luvulla.
Gilberto ei ollut koskaan aiemmin laulanut ammatikseen, kun tuottaja Creed Taylor pyysi hänet vuonna 1963 Stan Getzin, Antônio Carlos Jobimin ja silloisen miehensä João Gilberton yhteislevytykselle, Getz/Gilberto-albumille laulamaan englanninkielinen säkeistö kappaleeseen ”Garota de Ipanema”, ”The Girl from Ipanema”.
Kun ”The Girl from Ipanemasta” tuli hitti vuonna 1964, Gilberto saavutti suuren suosion Yhdysvalloissa. Hänen ensimmäinen varsinainen sooloalbuminsa The Astrud Gilberto Album julkaistiin toukokuussa 1965. Vaikka se tuskin ylsi top 40 -listalle, sekoitus brasilialaisia klassikoita ja standardiballadeja osoittautui tarttuvaksi viihdemusiikiksi. 1960-luvulla Gilberto teki lähes tusinan verran albumeja Verve Recordsille, mutta hänen maineensa hiipui 1970-luvulla. Myöhemmin hän julkaisi lähinnä omia sävellyksiään.
Gilberto palkittiin ”Latin Jazz USA Award for Lifetime Achievement” -palkinnolla vuonna 1992. Vaikkei hän koskaan virallisesti vetäytynytkään musiikkialalta, Gilberto ilmoitti vuonna 2002 Jungle-albumin julkaisun jälkeen pitävänsä taukoa julkisista esiintymisistä.
Gilberto kuoli 5. kesäkuuta 2023 Philadelphiassa.
Diskografia > Albumit

The Astrud Gilberto Album (Verve, 1965)
The Shadow of Your Smile (Verve, 1965)
Look to the Rainbow (Verve, 1965)
Beach Samba (Verve, 1966)
A Certain Smile, a Certain Sadness, Walter Wanderleyn kanssa (Verve, 1967)
Canta in Italiano (Verve, 1968)
Windy (Verve, 1968)
September 17, 1969 (Verve, 1969)
Gilberto Golden Japanese Album (Verve, 1969)
I Haven’t Got Anything Better to Do (Verve, 1969)
Gilberto with Turrentine (CTI, 1971)
Astrud Gilberto Now (Perception, 1972)
That Girl from Ipanema (Audio Fidelity, 1977)
The Best of ASTRUD GILBERTO (Verve / Polydor Holland, 1982)
Astrud Gilberto Plus James Last Orchestra (Polygram, 1987)
Compact Jazz: Astrud Gilberto (Verve, 1987)
Stan Getz meets João & Astrud Gilberto (1990)
Live in New York (Pony Canyon, 1996)
Temperance (Pony Canyon, 1997)
Jungle (Magya, 2002)
Coffee & Bossa: The Chillout Sound of Astrud Gilberto (Universal, 2006)
Diskografia > Esiintymiset

Stan Getz ja João Gilberto – Getz/Gilberto (Verve, 1963)
Getz Au-Go-Go, Stan Getzin kanssa (Verve, 1964)
Shigeharu Mukai ja Astrud Gilberto – So & So: Mukai Meets Gilberto (Denon, 1982)
Michael Franks – Passionfruit (Warner Bros., 1983)
Étienne Daho – Eden (Virgin, 1996)
George Michael – Ladies & Gentlemen: The Best of George Michael (Sony, 1998)
Aiheesta muualla

Kuvia tai muita tiedostoja aiheesta Astrud Gilberto Wikimedia Commonsissa
Astrud Gilberton verkkosivut (englanniksi)
Gilberto vuonna 1970.
Toukkabarbit

| Toukkabarbit |
| --- | --- |
 Paedocypris progenetica
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Heimo::  Toukkabarbit  Paedocyprididae  Mayden & Chen, 2010
Suku::  Paedocypris  Kottelat, Britz, Tan & Witte, 2006
Katso myös
   Toukkabarbit Wikispeciesissä   Toukkabarbit Commonsissa 
Infobox OKVirheellinen NIMI-arvo: 
Toukkabarbit (Paedocyprididae) on pieni kaakkoisaasialainen särkikalojen heimo, josta tunnetaan kolme lajia yhdessä suvussa Paedocypris. Ne ovat pienimpiä tunnettuja kaloja, aikuisina noin senttimetrin mittaisia.
Toukkabarbien suku ja lajit kuvattiin tieteellisesti vasta 2000-kymmenluvulla. Ne luettiin alkujaan seeprakaloihin (Danioninae),  mutta sittemmin erotettu omaksi heimokseen molekyylituntomerkkien perusteella.
Paedocypris carbunculus Britz & Kottelat, 2008
Paedocypris micromegethes Kottelat, Britz, Tan & Witte, 2006
Paedocypris progenetica Kottelat, Britz, Tan & Witte, 2006
Augustin Sagna

Augustin Sagna (23. lokakuuta 1920 – 12. joulukuuta 2012) oli senegalilainen roomalaiskatolinen piispa. Hänet vihittiin papiksi 17. maaliskuuta 1950 ja nimitettiin Ziguinchorin hiippakunnan piispaksi 29. syyskuuta 1966. Piispaksi vihkiminen seurasi 15. tammikuuta 1967. Pääkonsekraattorina toimi Hyacinthe Thiandoum, jota avustivat Luc Auguste Sangaré ja Prosper Dodds.
Sagna jäi eläkkeelle 75-vuotispäivänään 23. lokakuuta 1995.
Asymmetrinen synteesi

BINAP on epäsymmetrisessä synteesissä usein käytetty katalyytti. Sillä on kaksi enantiomeeria, R ja S.
Asymmetrinen synteesi eli epäsymmetrinen synteesi on kätisyydeltään samantyyppisten molekyylien tuotantoa. Se tapahtuu kiraalisten lähtöaineiden, apuaineiden tai katalyyttien avulla. Se tuottaa vain tai pääasiallisesti yhtä enantiomeeria. Epäsymmetrisellä synteesillä on merkitystä lääketieteessä, koska ihmisen solujen kemialliset toiminnot tapahtuvat useimmiten tietyn kätisyyden omaavilla molekyyleillä, ja luonnonainesynteesissä. Esimerkkinä E-vitamiinin synteesi.
Päätyypit

Kiraalisuusallas
Kiraaliset apuaineet
Kiraaliset katalyytit
Epäsymmetrinen induktio

Asymmetrisessa induktiossa eri enantiomeerit muutetaan ensin eri diastereomeereiksi.
Koska eri diastereomeerit regoivat eri tavoin ja vauhdilla, voidaan tuottaa tietyssä ajassa ari määriä eri diastereomeeraja.
Tuulikki Orrenmaa

Tuulikki Orrenmaa (s. 23. huhtikuuta 1939) on suomalainen kuoronjohtaja ja opettaja.
Orrenmaa kirjoitti Kauhavan yhteiskoulusta ylioppilaaksi vuonna 1959 ja valmistui Helsingin opettajakorkeakoulusta kansakoulun opettajaksi vuonna 1962. Musiikkiin erikoistuneen luokanopettajan pätevyyden hän sai vuonna 1969. Vuonna 1974 Orrenmaa aloitti Seinäjoen tyttökuoron johtamisen. Kuoro on julkaissut lukuisia levytyksiä, ja Orrenmaa on kuoron kanssa tehnyt kansainvälisiä esiintymisiä Euroopassa, Amerikassa, Afrikassa ja Aasiassa. Kuoro on saavuttanut myös kansainvälistä kilpailumenestystä.
Orrenmaalla on musiikkineuvoksen arvonimi. Lisäksi hänelle myönnettiin vuonna 1982 Seinäjoen kaupungin kulttuuripalkinto, vuonna 1984 Artturi Leinosen palkinto, vuonna 1987 Yleisradion kunniapunnus ja vuonna 1987 kouluhallituksen Cygnaeus-palkinto. Nuorten Kuoroliitto ry myönsi Orrenmaalle vuonna 2003 Heinz Hoffman -mitalin. Orrenmaa on naimisissa, ja hänellä on kaksi lasta sekä monia lapsenlapsia.
Tuulikki Kurki

Tuulikki Kurki (syntynyt 1971 Imatralla) on suomalainen kulttuurintutkija. Hän on tutkinut suomalaista kansankirjailijaa Heikki Meriläistä, suomenkielistä kirjallisuutta Neuvosto-Karjalassa ja Venäjän Karjalassa sekä kirjallisuutta ja kulttuurimuotoja erilaisilla rajaseuduilla. Hän työskentelee kulttuurintutkimuksen professorina Itä-Suomen yliopistossa.
Barilius caudiocellatus

| Barilius caudiocellatus> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  caudiocellatus
Kaksiosainen nimi
 Barilius caudiocellatus  Chu, 1984 
Katso myös
   Barilius caudiocellatus Wikispeciesissä  
Infobox OKNimi-testi OK: 
Barilius caudiocellatus on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 8,6 senttimetrin mittaiseksi. Lajia luonnonvaraisena ainoastaan Kiinasta. Kansainvälinen luonnonsuojeluliitto IUCN on luokitellut lajin puutteellisesti tunnetuksi.
Tsugiharu Ogiwara

| Mitalit> Maa:  Japani.Miesten yhdistetty.MM-kilpailut  | Mitalit> Maa:  Japani.Miesten yhdistetty.MM-kilpailut  | Mitalit> Maa:  Japani.Miesten yhdistetty.MM-kilpailut  | Maa:  Japani> Miesten yhdistetty. |
| --- | --- | --- | --- |
|  Kultaa | Thunder Bay 1995 | joukkuekilpailu |  |
Tsugiharu Ogiwara (jap. 荻原 次晴, Ogiwara Tsugiharu, s. 20. joulukuuta 1969 Kusatsu, Gunman prefektuuri) on japanilainen uransa päättänyt yhdistetyn hiihtäjä ja maailmanmestari. 170 senttimetriä pitkä ja 61 kilogrammaa painava Ogiwara edusti Kitano Construction Corporation Ski Clubia.
Ogiwara osallistui vuoden 1998 talviolympialaisiin, jotka järjestettiin Naganossa. Hän sijoittui joukkuekilpailun viidenneksi ja henkilökohtaisen kilpailun kuudenneksi. Vuoden 1995 MM-kilpailuista Ogiwara saavutti kultaa joukkuekilpailusta.
Maailmancupissa Ogiwara kilpaili vuodet 1994–1998. Hänen uransa paras sijoitus maailmancupin osakilpailussa oli toinen, jonka hän saavutti kaudella 1994–1995 Liberecistä ja Oslosta. Tuolla kaudella hän oli maailmancupin kokonaispisteissä neljäs.
Ogiwaran kaksoisveli Kenji Ogiwara on yhdistetyn olympiavoittaja ja maailmanmestari.
Translatewiki.net

| translatewiki> net |
| --- | --- |


Verkkosivusto:  http://translatewiki.net/
Slogan:  free & open-source software translation wiki
Kaupallinen:  Ei
Tyyppi:  Tietokoneavusteinen kääntäminen
Rekisteröinti:  Vaihtoehtoinen
Kielet:  300 kieltä
Luonut:  Niklas Laxström
Avattu:  heinäkuu 2006
translatewiki.net on verkkoperustainen ilmaisten ja avoimen lähdekoodin projektien lokalisointialusta, joka käyttää MediaWikin Translate-laajennosta. Translatewikissä on tuhansia vapaaehtoisia kääntäjiä, jotka kääntävät ja päivittävät kymmeniätuhansia tekstijonoja kuukaudessa yli 200 kielelle. MediaWiki-ohjelmiston käännökset tehdään translatewikin kautta.
Sivuston perustaja on suomalainen Niklas Laxström. Hän aloitti projektin nimellä BetaWiki.
Heinäkuussa 2019 translatewiki.net liittyi yleishyödylliseen Software in the Public Interest -yhteisöön.
Aiheesta muualla

translatewiki.net
Barilius dogarsinghi

| Barilius dogarsinghi> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  dogarsinghi
Kaksiosainen nimi
 Barilius dogarsinghi  Hora, 1921 
Katso myös
   Barilius dogarsinghi Wikispeciesissä  
Infobox OKNimi-testi OKIUCN-testi OK: 
Barilius dogarsinghi on särkien (Cyprinidae) heimoon kuuluva makean veden kalalaji. Sen kuvasi tieteelle Sunder Lal Hora vuonna 1921.
Laji kasvaa yleensä korkeintaan 8,5 senttimetrin mittaiseksi. Sitä tavataan endeemisenä eli kotoperäisenä Intiasta. Kansainvälinen luonnonsuojeluliitto IUCN on luokitellut lajin vaarantuneeksi.
Asyneuma

| Asyneuma |
| --- | --- |
 Asyneuma japonicum
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Asterales
Heimo::  Kellokasvit Campanulaceae
Suku::  Asyneuma  Griseb. & Schenk
Katso myös
   Asyneuma Wikispeciesissä   Asyneuma Commonsissa 
Infobox OKNimi-testi OK: 
Asyneuma on kellokasvien suku, johon kuuluu yhdeksän lajia. Ne kasvavat Lähi-idässä ja Välimeren itäpäässä. Toisen lähteen mukaan sukuun luetaan noin 30 lajia.
Lajeja

Asyneuma anthericoides
Asyneuma argutum
Asyneuma campanuloides
Asyneuma giganteum
Asyneuma japonicum
kaitakello (Asyneuma limoniifolium tai limonifolium)
Asyneuma linifolium
Asyneuma lycium
Asyneuma macrodon
Asyneuma persicum
Asyneuma trichostegium
Asyneuma virgatum
Aiheesta muualla

Finto: Kassu – Kasvien suomenkieliset nimet: Asyneuma
United States Department of Agriculture (USDA): Asyneuma (englanniksi)
Flora of China: Asyneuma (englanniksi)
UniProt, Taxonomy: Asyneuma (englanniksi)
Barilius huahinensis

| Barilius huahinensis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  huahinensis
Kaksiosainen nimi
 Barilius huahinensis  Fowler, 1934 
Infobox OKNimi-testi OK: 
Barilius huahinensis on särkien (Cyprinidae) heimoon kuuluva makean veden kalalaji. Sitä tavataan luonnonvaraisena ainoastaan Thaimaasta.
Aziz Ansari

| Aziz Ansari |
| --- | --- |
 Aziz Ansari vuonna 2012.
Henkilötiedot
Syntynyt: 23. helmikuuta 1983 (ikä 41) Columbia, Etelä-Carolina, Yhdysvallat
Ammatti:  näyttelijä, koomikko
Näyttelijä
Merkittävät roolit:  Puisto-osasto Master of None
Aiheesta muualla
azizansari.com
IMDb
Elonet
Aziz Ismail Ansari (s. 23. helmikuuta 1983) on yhdysvaltalainen näyttelijä ja koomikko. Hän on näytellyt muun muassa Tom Haverfordia komediasarjassa Puisto-osasto (2009–2015) sekä marraskuussa 2015 julkaistussa Netflix-sarjassa Master of None.
Ansari on tehnyt stand up -komiikkaa 2000-luvun alusta lähtien, ja vuonna 2006 hänet palkittiin parhaasta standupista HBO:n US Comedy Arts Festivaaleilla. Hän on esiintynyt sivurooleissa myös valkokaankaalla, muun muassa elokuvissa Get Him To The Greek ja I Love You, Man.
Yksityiselämä ja ura

Aziz syntyi Etelä-Carolinan Columbiassa vuonna 1982 Intian Tamil Nadusta Yhdysvaltoihin muuttaneeseen perheeseen. Hänen terveydenhoitoalalla työskentelevät vanhempansa ovat muslimeita, mutta itseään hän kuvailee ateistiksi. Hänellä on myös veli Aniz, joka osallistui yhden Master of None -sarjan jakson käsikirjoittamiseen.
Vuonna 2004 hän valmistui New Yorkin yliopistosta pääaineena markkinointi. Aziz sanoo olleensa liian laiska hakemaan valmistuttuaan taideyliopistoon, joten hän alkoi esiintyä newyorkilaisilla komediaklubeilla. Sketsishow Human Giantia alettiin esittää MTV:llä vuonna 2007, ja se pyöri kaksi kautta. Enemmän julkisuutta hän sai roolistaan Puisto-osastossa, jota alettiin esittää vuonna 2009.
Aziz asuu Los Angelesissa ja on parisuhteessa.
Palkinnot ja ehdokkuudet

| Golden Globe> Vuosi | Golden Globe> Nimeke | Golden Globe> Kategoria | Golden Globe> Tulos | Golden Globe> Lähde |
| --- | --- | --- | --- | --- |
| 2016 | Master of None | Paras miespääosa – musikaali- tai komediasarjassa | Ehdokkuus |  |
| 2018 | Master of None | Paras miespääosa – musikaali- tai komediasarjassa | Voitto |  |
Primetime Emmy
| Vuosi | Nimeke | Kategoria | Tulos | Lähde |
| 2016 | Master of None | Paras miespääosa komediasarjassa | Ehdokkuus |  |
| 2016 | Master of None | Paras käsikirjoitus komediasarjassa (jaksosta ”Parents”) | Voitto |  |
| 2016 | Master of None | Paras ohjaus komediasarjassa (jaksosta ”Parents”) | Ehdokkuus |  |
Aiheesta muualla

Kuvia tai muita tiedostoja aiheesta Aziz Ansari Wikimedia Commonsissa
Arnaud Montebourg

Arnaud Montebourg toukokuussa 2012.
Arnaud Montebourg (30. lokakuuta 1962 Clamecy, Nièvre, Ranska) on ranskalainen poliitikko ja Ranskan kansalliskokouksen edustaja Saône-et-Loiren viidennestä piiristä sosialistisesta puolueesta. Hänet valittiin Manuel Vallsin hallituksen talousministeriksi 2. huhtikuuta 2014.
Montebourg on myös Saône-et-Loire -departementin valtuuston puheenjohtaja vuoden 2008 paikallisvaalien jälkeen. Hän oli syksyllä 2011 ehdokkaana sosialistisen puolueen esivaaleissa valittaessa ehdokasta vuoden 2011 presidenttivaaleihin. Hän sai äänistä 17,19 % ja tuli kolmanneksi.
Aiheesta muualla

Wikimedia Commonsissa on kuvia tai muita tiedostoja aiheesta .
Arnaud Montebourgin sivusto (Arkistoitu – Internet Archive)
Webpage from the National Assembly site
Michael C. Behrent, "Stop the World": Arnaud Montebourg and "Deglobalization"(blog post)
Touhunuoliainen

| Touhunuoliainen |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Piikkinuoliaiset Cobitidae
Alaheimo::  Loistonuoliaiset Botiinae
Suku::  Botia
Laji::  rostrata
Kaksiosainen nimi
 Botia rostrata  (Günther, 1868 ) 
Infobox OKNimi-testi OKIUCN-testi OK: 
Touhunuoliainen (Botia rostrata) on aasialainen kalalaji, jota pidetään myös akvaarioissa sukulaistensa tiikerinuoliaisen ja verkkonuoliaisen tapaan. Touhunuoliaisia elää luonnossa Intian ja Bangladeshin vuoristopuroissa.
Touhunuoliainen on pitkulainen kala, jossa on vaalealla pohjalla tummia raitoja ja pienet viikset. Raitakuvio muuttuu nuoren kalan aikuistuessa. Touhunuoliainen voi kasvaa luonnossa 20 cm pitkäksi.
Touhunuoliainen pärjää parhaiten melko hämärässä akvaariossa, jossa on hieno hiekkapohja ja piilopaikkoina esimerkiksi juurakkoja. Se vaatii parven, mieluiten noin 6 yksilöä. Päiväsaikaan touhunuoliaiset liikkuvat eri puolilla akvaariota mm. etsimässä syötävää, esimerkiksi kotiloita. Syödessään ne saavat aikaan napsuvaa ääntä, joka saattaa kuulua akvaarion ulkopuolellekin.
Aiheesta muualla

Aquarium Wiki
Helsingin Akvaariokeskus (Arkistoitu – Internet Archive) (kuva)
ITIS: Botia rostrata (englanniksi)
Asikonmeri

| Asikonmeri |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°51′35″N, 24°40′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hiidenjoen alue (35.81)
Laskujoki:  ei ole 
Järvinumero:  35.811.1.007
Mittaustietoja
Pinnankorkeus:  79,4  m 
Rantaviiva:  1,379 km  
Pinta-ala:  8,247  ha 
 fiAsikonmeri 
Asikonmeri  on Kanta-Hämeessä Janakkalassa  Leppäkosken kylän lähellä sijaitseva lampi.
Maantietoa

Lampi sijaitsee 50 metrin päässä Välijoesta, joka on Puujoen jatke ennen laskemistaan Kernaalanjärvestä itään työntyvään Vettenjakamoon, josta Hiidenjoki saa alkunsa . Lammen pinta-ala on 8,2 hehtaaria ja se on 550 metriä pitkä ja 250 metriä leveä. Sen rantaviivan pituus on 1,4 kilometriä ja rannat ovat suojeltua Asikonsuota. Lammen vedenpinnan korkeus on 79,4 metriä mpy, mikä on sama vedenpinnankorkeus kuin Kernaalanjärvessä, Hiidenjoessa ja Vanajavedessä. Lampi on autio.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Hiidenjoen alueeseen. Se jaetaan vielä Hiidenjoen suualueeseen, johon lampi kuuluu. Vanhoissa kartoissa joen ja lammen väliin oli kaivettu oja, jota ei nykykartoissa erotu. Oja erottuu sen sijaan ilmavalokuvissa .
Historiaa

Asikonmeri on Puujoesta tai Välijoesta irti kuroutunut lampi. Ilmusjärvelle on käymässä samalla tavalla, koska järven ja joen uomat ovat jo eriytyneet toisistaan, vaikka vesiyhteys niiden välillä on edelleen olemassa.
Vuoden 1855−1856 Kalmbergin kartastossa Asikonmeri näkyy nimettömänä Puujoen ulokkeena. Lammen länsipää on yhteydessä jokeen ja viereinen Ilmusjärvi on kokonaan läpivirtausjärvi, joka aivan avoin ilman saarta. Lammen ympäristö, joka on nykyään Asikonsuota, oli tuolloin niittyä. Niityn ja metsän laidalla sijaitsi kolme torpan rakennukset.
Vuoden 1962 peruskartassa Asikonmeren ja joen väliin oli kaivettu oja. Asikonmereen laski metsästyä oja, jonka suo-osuus oli suoraksi kaivettu. Lisäksi järven luoteispäässä sijaitsi suolla lato. Vuoden 1979 kartassa lampeen oli johdettu kymmenen suo- ja metsäojaa samalla kun lato oli kadonnut.
Tsugaru (täsmennyssivu)

Tsugaru voi tarkoittaa:
Tsugaru, Japanin kaupunki Aomorin prefektuurissa
Tsugarunsalmi, Tyynenmeren salmi Honshūn ja Hokkaidōn saarten välillä
Tsugarun niemimaa, Japanin niemimaa Honshūn saaren pohjoiskärjessä Aomorin prefektuurissa
Tsugarun tasanko, Japanin tasankoalue Aomorin prefektuurissa
Tsugaru-klaani, japanilainen klaani
Tsugaru, JR Higashi-Nihonin liikennöimä junavuoro
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tsugaru”, voi hakea sivunnimihaulla, laajalla sivunnimihaulla tai tekstihaulla.
Arnaud Démare

| Arnaud Démare |
| --- | --- |

Henkilötiedot
Syntynyt: 26. elokuuta 1991 (ikä 33)
Kansalaisuus:   Ranska
Pyöräilijä
Pituus:  181 cm
Paino:  78 kg
Joukkue:  Arkéa-B&B Hotels
Laji:  maantie
Rooli:  ajaja
Ajajatyyppi:  kirimies
Ura
Amatöörijoukkue(et)
2010–2011  2011:  CC Nogent-sur-Oise FDJ (harjoittelija)
Ammattilaisjoukkue(et)
2012–2023 2024–:  FDJ/Groupama-FDJ Arkéa-B&B Hotels
Suurimmat voitot
 Milano – San Remo 2016 Maantieajon alle 23-v. maailmanmestaruus 2011 Vattenfall Cyclassics 2012  Maantieajon Ranskan-mestaruus 2014, 2017, 2020 Ranskan ympäriajo, 2 etappia Italian ympäriajo, pistekilpailu 2020, 2022, 7 etappia 
 Tiedot päivitetty: 2. tammikuuta 2024 
| Mitalit> Maa:   Ranska.Miesten pyöräily.EM-kilpailut  | Mitalit> Maa:   Ranska.Miesten pyöräily.EM-kilpailut  | Mitalit> Maa:   Ranska.Miesten pyöräily.EM-kilpailut  | Maa:   Ranska> Miesten pyöräily. |
| --- | --- | --- | --- |
|  Hopeaa | Plouay 2020 | maantieajo |  |
|  Hopeaa | München 2022 | maantieajo |  |
Arnaud Démare (s. 26. elokuuta 1991 Beauvais) on ranskalainen maantiepyöräilijä, ajajatyypiltään kirimies. Hän edusti  FDJ/Groupama-FDJ-tallia ammattilaisuransa ensimmäiset 12 vuotta 2012–2023, kunnes siirtyi Arkéa-B&B Hotels-joukkueeseen 2024.
Démare voitti maantieajon alle 23-vuotiaiden maailmanmestaruuden Kööpenhaminassa 2011. Hän voitti World Tour -sarjaan kuuluvan Vattenfall Cyclassics -kilpailun 2012. Hän voitti maantiepyöräilyn monumentteihin kuuluvan Milano – San Remon 2016 loppukirissä ennen Ben Swiftiä ja Jurgen Roelandtsia. Hän voitti pistekilpailun ja neljä etappia Italian ympäriajossa 2020 sekä pistekilpailun ja kolme etappia Italian ympäriajossa 2022. Hän on saavuttanut maantieajon EM-kilpailussa hopeaa 2020 ja 2022.
Saavutuksia

Lähteet: Cyclingbase, Cycling Archives